Frédéric Bazille

Si Jean Frédéric Bazille (Desyembre 6, 1841 – Nobyembre 28, 1870) sarong Pranses Impresionistang pintor. Kadaklan kan ki Basille na mayor na trabaho ehemplo nin inapod na pigurang pagpintura kun  saen ibinubugtak niya an pigpipintang pigura sa tahaw  nin sarong pinintang ta'nawon en plein air.

Buhay asin trabaho
Si Frédéric Bazille namundag sa Montpellier, Hérault, Languedoc-Roussillon, Pransya, sa sarong pamilyang mayaman nagnenegosyo sa mga arak. Si Bazille nagdakula sa Le Domaine de Méric, lugar na nagpoprodyusir nin arak sa Castelnau-le-Lez, haraning Montpellier, na pagrorogaring kan  saiyang pamilya. Nagin siyang interesado sa pagpintura kan madalan niya mga pininta ni Eugène Delacroix. An  pamilya niya nag'uyon na siya mag'adal pagpinta, alagad basta siya mag'adal man nin medisina.

Si Bazille nagpoon pag'adal sa medisina kan 1859, asin nag'isog sa Paris kan 1862 sa pagpadagos kan saiyang adal. Duman nasumpongan niya si Pierre-Auguste Renoir asin si Alfred Sisley, asin naengganyo siya sa pagpinturang Impresyonista; siya nagpoon nang magklase sa studio ni Charles Gleyre. Kan siya luminagpak sa eksamen niya sa medisina kan 1864, nagpoon na siyang magpintang todo. An mga kaugos niyang amigo iyo sinda Claude Monet, Alfred Sisley asin Édouard Manet. Si Bazille maluwag sa saiyang yaman asin nagtatabang sa mga tios niyang mga kairiba paagi nin pagtao nin espasyo na malugaran sa studio niya asin pati pagpagamit kan saiyang mga materyales.

Si Bazille 20 pa sana kan napinta niya an magkapirang mga bantog na mga obra, kabali diyan an The Pink Dress (c. 1864, Musée d'Orsay, Paris). An pinturang ini pigsaro an pagpinta niya sa saiyang sobrina, Thérèse des Hours, na naaaninag sa likod kan nasasaldangan na kaumahan na saiyang pigmamasdan.Rosenblum, 1989, p. 225 His best-known painting is Family Reunion of 1867–1868 (Musée d'Orsay, Paris).

Si Frédéric Bazille nagbali sa Zouave na regiment kan Agosto 1870, sarong bulan pagputok kan Gera Franco-Prusyano. Kan Nobyembre 28 kan taon na iyan, siya kaiba sa yunit sa Batalya sa  Beaune-la-Rolande kan, an saiyang opisyal nalugadan, saiyang pigboot na magmando sa saiyang grupo na lusobon an posisyon kan mga Aleman. Siya natamaan duwang beses duman sa nasudong pag'atake asin nagadan sa lantad nin labanan sa edad na beynte otso. An ama niya nagbyahe sa lugar na saiyang nagadanan saka binawe an saiyang bangkay ta ilinubong sa Montpellier.

Mayor na mga obra

 La robe rose, (1864) –   147 x 110 cm, Musée d'Orsay, Paris 
 Studio on Rue Furstenberg, (1865) –  80 x 65 cm, Musée Fabre, Montpellier 
 Aigues-Mortes, (1867) –  46 x 55 cm, Musée Fabre, Montpellier  
 Self-portrait, (1865) –  109 x72 cm, Art Institute of Chicago 
 Family Reunion, (1867) –   152 x 230 cm, Musée d'Orsay, Paris 
 Le Pécheur à l'épervier, (1868) –   134 x 83 cm, Fondation Rau pour le tiers-monde, Zürich 
 View of the Village, (1868) –    130 x 89 cm, Musée Fabre, Montpellier 
 Scène d'été, (1869) –  158 x 158 cm, Cambridge, Harvard University 
 La Toilette, (1870) –   132 x 127 cm., Musée Fabre, Montpellier 
 L'Atelier de la rue Condamine, (1870) –   98 x 128.5 cm, Musée d'Orsay, Paris 
 Paysage au bord du Lez, (1870) –   137.8 x 202.5 cm, The Minneapolis Institute of Arts, Minneapolis 

Galeriya

Hilnga man
 A Studio at Les Batignolles

Mga panandaan

Toltolan
Pitman, Dianne W. (1998). Bazille: Purity, Pose and Painting in the 1860s. University Park: Penn State University Press. .
Rosenblum, Robert (1989). Paintings in the Musée d'Orsay. New York: Stewart, Tabori & Chang. 

Mga panluwas na takod

Frédéric Bazille at the National Gallery of Art 
 Bazille Gallery at MuseumSyndicate 
Impressionism: a centenary exhibition, an exhibition catalog from The Metropolitan Museum of Art (PDF available online), which contains material on Bazille (p. 37–39)

Kategorya:Mga 1841 na kamundagan
Kategorya:Mga 1870 na kagadanan
Kategorya:Mga Artista haleng Montpellier
Kategorya:Mga ika-19ng siglong mga Pranses na pintor
Kategorya:Mga lalaking Pranses na pintor
Kategorya:Mga Pranses na protestante
Kategorya:Mga Occitano
Kategorya:Mga Orientalistang pintor
Kategorya:Mga Pranses na militar sa Franco-Prusyanong Gera
Kategorya:Mga Pranses na militar nagadan sa batalya
Kategorya:Kagadanan huli sa badil sa Pransya
Kategorya:Mga Impresionistang Pranses na pintor
KategoryA:Mga ika-19ng siglong mga lalaking Pranses na artista